Gas

Un gas és un estat de la matèria en què les forces interatòmiques o intermoleculars entre els diferents àtoms o molècules d'una substància són tan petites que la substància no agafa ni forma ni volum fix, tendint a expandir-se tant com sigui possible per ocupar el recipient que el conté. A la pràctica, un gas pot ser definit com un fluid no condensable a temperatura ambient. Per extensió, les substàncies que es troben a una temperatura superior a la seva temperatura crítica són gasos, un exemple en seria el vapor d'aigua, caracteritzat per una temperatura superior a l'ambiental (374 °C), serà un gas quan se superi aquesta temperatura, dita crítica. El nom ve de la pronunciació neerlandesa del mot grec "caos", que s'usava des del segle XVI per referir-se a l'aire, el químic flamenc Jan Baptista van Helmont va proposar la seva utilització aplicada al gasos al segle XVII. A nivell microscòpic un gas es caracteritza perquè les seues partícules estan molt separades i la interacció entre elles és molt baixa. Una substància gasosa pot liquar-se per refredament o per compressió, fins a una certa temperatura anomenada temperatura crítica, a partir de la qual obtindríem un fluid supercrític.